title: Решение (ЕС) 2015/1571 на Съвета от 18 септември 2015 година за назначаване на двама членове от Испания в Комитета на регионите

text:
               22.9.2015

               BG

               Официален вестник на Европейския съюз

               L 245/8

         РЕШЕНИЕ (ЕС) 2015/1571 НА СЪВЕТА
   от 18 септември 2015 година
   за назначаване на двама членове от Испания в Комитета на регионите
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Испания,
   като има предвид, че:

               (1)

               На 26 януари, 5 февруари и 23 юни 2015 г. Съветът прие решения (ЕС) 2015/116 (1), (ЕС) 2015/190 (2) и (ЕС) 2015/994 (3) за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г.

               (2)

               След изтичането на мандата на г-н Alberto GARRE LÓPEZ и на г-н Pedro SANZ ALONSO се освободиха две места за членове на Комитета на регионите,

         ПРИЕ НАСТОЯЩОТО РЕШЕНИЕ:
   Член 1
   Назначават се за членове на Комитета на регионите за остатъка от мандата, а именно до 25 януари 2020 г.:

               —

               D. Pedro Antonio SÁNCHEZ LÓPEZ, Presidente de la Comunidad Autónoma de la Región de Murcia

               —

               D. José Ignacio CENICEROS GONZÁLEZ, Presidente de Gobierno de la Comunidad Autónoma de La Rioja

         Член 2
   Настоящото решение влиза в сила в деня на приемането му.

      Съставено в Брюксел на 18 септември 2015 година.

            За Съвета

            Председател

         C. DIESCHBOURG

      (1)  ОВ L 20, 27.1.2015 г., стр. 42.

      (2)  ОВ L 31, 7.2.2015 г., стр. 25.

      (3)  ОВ L 159, 25.6.2015 г., стр. 70.


title: Решение (ЕС) 2015/1639 на Европейския парламент от 29 април 2015 година относно освобождаването от отговорност във връзка с изпълнението на бюджета на Европейския център за развитие на професионалното обучение за финансовата 2013 година

text:
               30.9.2015

               BG

               Официален вестник на Европейския съюз

               L 255/176

      РЕШЕНИЕ (ЕС) 2015/1639 НА ЕВРОПЕЙСКИЯ ПАРЛАМЕНТ
      от 29 април 2015 година
      относно освобождаването от отговорност във връзка с изпълнението на бюджета на Европейския център за развитие на професионалното обучение за финансовата 2013 година
      ЕВРОПЕЙСКИЯТ ПАРЛАМЕНТ,

                  —

                  като взе предвид окончателните годишни отчети на Европейския център за развитие на професионалното обучение за финансовата 2013 година,

                  —

                  като взе предвид доклада на Сметната палата относно годишните отчети на Европейския център за развитие на професионалното обучение за финансовата 2013 година, придружен от отговорите на Центъра (1),

                  —

                  като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2013 година в съответствие с член 287 от Договора за функционирането на ЕС,

                  —

                  като взе предвид препоръката на Съвета от 17 февруари 2015 г. относно освобождаването от отговорност на Центъра във връзка с изпълнението на бюджета за финансовата 2013 година (05304/2015 — C8-0054/2015),

                  —

                  като взе предвид член 319 от Договора за функционирането на ЕС,

                  —

                  като взе предвид Регламент (ЕО, Eвратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3),

                  —

                  като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 (4) на Съвета, и по-специално член 208 от него,

                  —

                  като взе предвид Регламент (ЕИО) № 337/75 на Съвета от 10 февруари 1975 г. за създаване на Европейски център за развитие на професионално обучение (5), и по-специално член 12а от него,

                  —

                  като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (6),

                  —

                  като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (7), и по-специално член 108 от него,

                  —

                  като взе предвид член 94 и приложение V към своя правилник,

                  —

                  като взе предвид доклада на комисията по бюджетен контрол и становището на комисията по заетост и социални въпроси (A8-0079/2015),

         1.

            Освобождава от отговорност директора на Европейския център за развитие на професионалното обучение във връзка с изпълнението на бюджета на Центъра за финансовата 2013 година.

         2.

            Представя своите забележки в резолюцията по-долу.

         3.

            Възлага на своя председател да предаде настоящото решение, както и резолюцията, която е неразделна част от него, на директора на Европейския център за развитие на професионалното обучение, на Съвета, Комисията и Сметната палата и да осигури публикуването им в Официален вестник на Европейския съюз (серия L).

               Председател

            Martin SCHULZ

               Генерален секретар

            Klaus WELLE

         (1)  ОВ C 442, 10.12.2014 г., стр. 42.

         (2)  Вж. бележка под линия 1.

         (3)  ОВ L 248, 16.9.2002 г., стр. 1.

         (4)  ОВ L 298, 26.10.2012 г., стр. 1.

         (5)  ОВ L 39, 13.2.1975 г., стр. 1.

         (6)  ОВ L 357, 31.12.2002 г., стр. 72.

         (7)  ОВ L 328, 7.12.2013 г., стр. 42.


title: 2010/268/ЕС: Решение на Европейската централна банка от 6 май 2010 година относно временни мерки във връзка с допустимостта на търгуеми дългови инструменти, емитирани или гарантирани от гръцкото правителство (ЕЦБ/2010/3)

text:
               11.5.2010

               BG

               Официален вестник на Европейския съюз

               L 117/102

         РЕШЕНИЕ НА ЕВРОПЕЙСКАТА ЦЕНТРАЛНА БАНКА
   от 6 май 2010 година
   относно временни мерки във връзка с допустимостта на търгуеми дългови инструменти, емитирани или гарантирани от гръцкото правителство
   (ЕЦБ/2010/3)
   (2010/268/ЕС)
   УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Договора за функционирането на Европейския съюз, и по-специално член 127, параграф 2, първо тире от него,
   като взе предвид Устава на Европейската система на централните банки и на Европейската централна банка (наричан по-долу „Уставът на ЕСЦБ“), и по-специално член 12.1 и член 34.1, второ тире, във връзка с член 3.1, първо тире и член 18.2 от него,
   като има предвид, че:

               (1)

               Съгласно член 18.1 от Устава на ЕСЦБ Европейската централна банка (ЕЦБ) и националните централни банки на държавите-членки, чиято валута е еврото, могат да осъществяват кредитни операции с кредитните институции и други участници на пазара, при които предоставянето на заеми се основава на адекватни обезпечения. Критериите за определяне на допустимостта на обезпечения за целите на операциите по паричната политика на Евросистемата са установени в приложение I към Насоки ЕЦБ/2000/7 от 31 август 2000 г. относно инструментите и процедурите на паричната политика на Евросистемата (1) (наричано по-долу „обща документация“).

               (2)

               Съгласно раздел 1.6 от общата документация Управителният съвет на ЕЦБ може по всяко време да променя инструментите, условията, критериите и процедурите за извършване на операциите по паричната политика на Евросистемата. Съгласно раздел 6.3.1 от общата документация Евросистемата си запазва правото да определи дали дадена емисия, емитент, длъжник или гарант изпълнява нейните изисквания за високи кредитни стандарти въз основа на всяка информация, която тя сметне за относима.

               (3)

               Финансовите пазари се доминират от извънредни обстоятелства в резултат на фискалната позиция на гръцкото правителство, обсъден бе план за преустройство, подкрепен от държавите-членки на еврозоната и Международния валутен фонд, а обичайната пазарна оценка на ценните книжа, емитирани от гръцкото правителство, е нарушена, което има отрицателно въздействие върху стабилността на финансовата система. Това извънредно положение изисква бързо и временно адаптиране на рамката на паричната политика на Евросистемата.

               (4)

               Управителният съвет извърши оценка на факта, че гръцкото правителство одобри програма за икономическо и финансово преустройство, която то договори с Европейската комисия, ЕЦБ и Международния валутен фонд, както и на сериозния ангажимент на гръцкото правителство за цялостно изпълнение на тази програма. Управителният съвет също така оцени, с оглед на управлението на кредитния риск на Евросистемата, отражението, което програмата има върху емитираните от гръцкото правителство ценни книжа. Управителният съвет счита програмата за подходяща, така че от гледна точка на управлението на кредитния риск търгуемите дългови инструменти, емитирани или гарантирани от гръцкото правителство, запазват стандарта за качество, който е достатъчен за тяхната по-нататъшна допустимост като обезпечение за операциите по паричната политика на Евросистемата, независимо от външните кредитни оценки. Тези положителни оценки са в основата на настоящото извънредно и временно суспендиране, въведено с оглед да допринесе за надеждността на финансовите институции, като по този начин се засилва стабилността на финансовата система като цяло и се защитават клиентите на тези институции. ЕЦБ следва обаче да следи отблизо по-нататъшния сериозен ангажимент на гръцкото правителство за цялостно изпълнение на програмата за икономическо и финансово преустройство, в която са заложени тези мерки.

               (5)

               Решението за настоящата извънредна мярка беше взето и публично оповестено от Управителния съвет на 3 май 2010 г. Мярката ще се прилага временно, докато Управителният съвет счете, че стабилността на финансовата система позволява нормалното прилагане на рамката на Евросистемата за операциите по паричната политика,

         РЕШИ:
   Член 1
   Суспендиране на определени разпоредби на общата документация
   1.   Минималните изисквания за праговете за кредитно качество на Евросистемата, посочени в рамковите правила за кредитна оценка на Евросистемата за търгуеми активи в раздел 6.3.2 от общата документация, се суспендират в съответствие с членове 2 и 3.
   2.   В случай на несъответствие между настоящото решение и общата документация решението има предимство.
   Член 2
   По-нататъшна допустимост като обезпечение на търгуеми дългови инструменти, емитирани от гръцкото правителство
   Прагът на Евросистемата за кредитно качество не се прилага по отношение на търгуеми дългови инструменти, емитирани от гръцкото правителство. Тези активи са допустимо обезпечение за целите на операциите по паричната политика на Евросистемата, независимо от техния външен кредитен рейтинг.
   Член 3
   По-нататъшна допустимост като обезпечение на търгуеми дългови инструменти, гарантирани от гръцкото правителство
   Прагът на Евросистемата за кредитно качество не се прилага по отношение на търгуеми дългови инструменти, които са емитирани от установени в Гърция субекти и са изцяло гарантирани от гръцкото правителство. Към предоставените от гръцкото правителство гаранции продължава да се прилагат изискванията, съдържащи се в раздел 6.3.2 от общата документация. Тези активи са допустимо обезпечение за целите на операциите по паричната политика на Евросистемата, независимо от техния външен кредитен рейтинг.
   Член 4
   Влизане в сила
   Настоящото решение влиза в сила на 6 май 2010 г.

      Съставено в Лисабон на 6 май 2010 година.

            Председател на ЕЦБ

         Jean-Claude TRICHET

      (1)  ОВ L 310, 11.12.2000 г., стр. 1.


title: Решение на Съвета от 2 юни 2005 година относно сключването на Рамково споразумение между Европейската общност и Република Албания за общите принципи за участие на Република Албания в програми на Общността

text:
Важна правна забележка

|

32005D0524

Официален вестник n° L 192 , 22/07/2005 стр. 0078 - 0079

		20050602Решение на Съветаот 2 юни 2005 годинаотносно сключването на Рамково споразумение между Европейската общност и Република Албания за общите принципи за участие на Република Албания в програми на Общността(2005/524/EО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално членове 13, 71, 80, 95, 127, 137, 149, 150, 151, 152, 153, 157, 166, 175, 280 и 308 във връзка с член 300, параграф 2, първа алинея, второ изречение, член 300, параграф 3, втора алинея и член 300, параграф 4 от него,като взе предвид предложението на Комисията,като взе предвид съгласието на Европейския парламент [1],като има предвид, че:(1) Европейският съвет на срещата си в Солун през юни 2003 г. одобри "Солунски дневен ред за Западните Балкани: по пътя към европейска интеграция", който предвиди програмите на Общността да бъдат достъпни за страните, участващи в Процеса на стабилизиране и асоцииране (ПСА) при условията, установени за участие на страни кандидатки.(2) В своето съобщение "Подготовка за участие на държавите от Западните Балкани в програми и агенции на Общността" Комисията препоръча да бъдат сключени рамкови споразумения с Албания, Босна и Херцеговина, Хърватия, Бивша югославска република Македония и Сърбия и Черна гора, установяващи основните принципи за участието на всяка държава в програмите на Общността.(3) В съответствие с директивите за водене на преговорите, приети от Съвета на 29 април 2004 г., Комисията, от името на Европейската общност, постигна споразумение за сключването на рамково споразумение за общите принципи за участие на Република Албания в програми на Общността.(4) Настоящото споразумение беше подписано от името на Общността на 22 ноември 2004 г. в Брюксел, при условие че бъде окончателно сключено на по-късна дата.(5) По отношение на някои от програмите, обхванати от споразумението, Договорът не предоставя правомощия, различни от посочените в член 308.(6) Специалните условия за участието на Република Албания в програмите на Общността, включително нейното финансово участие, следва да се определят от Комисията от името на Общността. За тази цел Комисията се подпомага от специален комитет, назначен от Съвета,(7) Албания може да поиска финансова помощ за участие в програми на Общността в съответствие с Регламент (ЕО) № 2666/2000 на Съвета от 5 декември 2000 г. относно помощта за Албания, Босна и Херцеговина, Хърватия, Съюзна република Югославия и Бивша югославска република Македония [2] или в съответствие с всеки подобен регламент, предвиждащ външна помощ от Общността за Албания, който може да бъде приет в бъдеще,(8) Прилагането на споразумението се преразглежда периодично,(9) Споразумението следва да бъде одобрено,РЕШИ:Член 1Рамковото споразумение между Европейската общност и Албания за общите принципи за участие на Албания в програми на Общността се одобрява от името на Общността.Текстът на споразумението е приложен към настоящото решение [3].Член 21. Оправомощава Комисията да определи, от името на Общността, специфичните правила и условия, приложими към участието на Албания във всяка програма, включително относно нейното финансово участие. Комисията се подпомага в тази задача от специален комитет, назначен от Съвета.2. В случай че Албания поиска външна помощ, се прилагат процедурите, предвидени в Регламент (ЕО) № 2666/2000, и в подобни регламенти, предвиждащи външна помощ от Общността Албания, които могат да бъдат приети в бъдеще.Член 3Не по-късно от три години след датата на влизане в сила на споразумението и на всеки три години след това Комисията преразглежда прилагането на споразумението и докладва за това на Съвета. Докладът се придружава, при необходимост, от съответни предложения.Член 4Председателят на Съвета извършва нотифицирането, от името на Общността, в съответствие с член 10 от Споразумението.Съставено в Люксембург на 2 юни 2005 година.За СъветаПредседателL. Frieden[1] Съгласие от 10 май 2005 г. (все още непубликувано в Официален вестник).[2] ОВ L 306, 7.12.2000 г., стр. 1. Регламент, последно изменен с Регламент (ЕО) № 2415/2001 (ОВ L 327, 12.12.2001 г., стр. 3).[3] ОВ L 192, 22.7.2005 г., стр. 2.--------------------------------------------------


title: Решение (ЕС, Евратом) 2016/1763 на Съвета от 29 септември 2016 година за назначаване на трима членове на Сметната палата

text:
               4.10.2016

               BG

               Официален вестник на Европейския съюз

               L 269/13

         РЕШЕНИЕ (ЕС, Евратом) 2016/1763 НА СЪВЕТА
   от 29 септември 2016 година
   за назначаване на трима членове на Сметната палата
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 286, параграф 2 от него,
   като взе предвид Договора за създаване на Европейската общност за атомна енергия, и по-специално член 106а от него,
   като взе предвид предложенията на Република Кипър, Малта и Португалската република,
   като взе предвид становищата на Европейския парламент (1),
   като има предвид, че:

               (1)

               Мандатът на г-н Louis GALEA изтече на 6 май 2016 г.

               (2)

               Мандатът на г-н Lazaros S. LAZAROU изтича на 1 ноември 2016 г.

               (3)

               С писмо от 20 май 2016 г. г-н Vítor Manuel da SILVA CALDEIRA подаде оставка.

               (4)

               Поради това следва да се назначат нови членове,

         ПРИЕ НАСТОЯЩОТО РЕШЕНИЕ:
   Член 1
   1.   Г-н Leo BRINCAT се назначава за член на Сметната палата за периода от 1 октомври 2016 г. до 30 септември 2022 г.
   2.   Г-н Lazaros S. LAZAROU се назначава за член на Сметната палата за периода от 2 ноември 2016 г. до 1 ноември 2022 г.
   3.   Г-н João Alexandre TAVARES GONÇALVES DE FIGUEIREDO се назначава за член на Сметната палата за периода от 1 октомври 2016 г. до 28 февруари 2018 г.
   Член 2
   Настоящото решение влиза в сила в деня на приемането му.

      Съставено в Брюксел на 29 септември 2016 година.

            За Съвета

            Председател

         P. ŽIGA

      (1)  Становища от 13 септември 2016 г. (все още непубликувани в Официален вестник).